CELEX: 62008TN0062
Language: et
Date: 2008-02-06 00:00:00
Title: Kohtuasi T-62/08: 6. veebruaril 2008 esitatud hagi — ThyssenKrupp Acciai Speciali Terni versus komisjon

12.4.2008   
            
            
               ET
            
            
               Euroopa Liidu Teataja
            
            
               C 92/40
            
         6. veebruaril 2008 esitatud hagi — ThyssenKrupp Acciai Speciali Terni versus komisjon
   (Kohtuasi T-62/08)
   (2008/C 92/79)
   Kohtumenetluse keel: itaalia
   Pooled
   
      Hageja: ThyssenKrupp Acciai Speciali Terni SpA (Terni, Itaalia), esindajad: advokaadid T. Salonico, G. Pellegrino, G. Pellegrino, G. Barone)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada vaidlustatud otsus õigusvastaseks ja tühistada see täielikult osas, milles loetakse riigiabiks vaidlustatud meede, mis kujutab endast tegelikult Itaalia riigi poolt Terni (ja selle õigusjärglaste) kasuks 1962–1963. aastal toimunud viimase elektrijaamade võõrandamise kompensatsiooniks kehtestatud hüvitamismeetme õiguspärast jätku;
            
         
               —
            
            
               mõista kohtukulud välja kostjalt;
            
         
               —
            
            
               või teise võimalusena tühistada otsus osas, milles:
               
                           a)
                        
                        
                           sedastatakse, et Itaalia rakendas õigusvastaselt riigiabi ThyssenKrupp, Cementir ja Nuova Terni Industrie Chimiche kasuks rikkudes seeläbi EÜ asutamislepingu artikli 88 lõiget 3;
                        
                     
                           b)
                        
                        
                           sedastatakse, et ThyssenKrupp'ilt, Cementir'ilt ja Nuova Terni Industrie Chimiche'lt tuleb tagasi nõuda teatud summad; ja sellest tulenevalt
                        
                     
                           c)
                        
                        
                           kohustatakse Itaaliat nõudma nimetatud summad koos intressidega viivitamata tagasi;
                        
                     
         
               —
            
            
               viimase võimalusena tühistada vaidlustatud otsus osas, milles Itaaliat kohustatakse nõudma viivitamatult tagasi abi koos intressidega, kuna nimetatud tagasinõudmine on vastuolus õiguspärase ootuse üldpõhimõttega.
            
         Väited ja peamised argumendid
   Käesolevas kohtuasjas on vaidlustatud sama otsus, mis vaidlustati kohtuasjas T-53/08: Itaalia vs. komisjon.
   Hagi toetuseks esitatud väited ja peamised argumendid on sarnased neile, mis esitati viidatud kohtuasja raames. Lisaks EÜ asutamislepingu artiklite 87 ja 88 rikkumisele äriühingu Terni õigusjärglaste kasuks kehtestatud hüvitava tariifi pikendamise väära tõlgendamise tõttu väidab hageja teise võimalusena, et:
   
               —
            
            
               on rikutud EÜ asutamislepingu artiklit 88, kuna ei arvestatud sellega, et tegelikult ei olnud vaidlustatud meedet veel rakendatud ja seetõttu ei olnud rikutud sellest eelnevalt teatamise kohustust ja ei ole võimalik seda tagastada;
            
         
               —
            
            
               on rikutud 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, artikli 14 esimest lõiku ning et vaidlustatud otsusega pandud kohustus nõuda abi tagasi on õigusvastane, kuna see on vastuolus õiguspärase ootuse põhimõttega.